–- pozicija, kurios Sąjungos vardu turi būti laikomasi po to, kai ICAO valstybėms skirtu raštu, kuriame valstybių narių prašoma pranešti apie nepritarimą priimtai priemonei, skirtumus nuo jos arba jos laikymąsi, praneša apie 6 priedo I ir II dalių 46 ir 39 pakeitimų priėmimą.

Pagal Reglamentą (ES) Nr. 965/2012 reikalaujama tam tikrų kategorijų lengvuosiuose lėktuvuose, naudojamuose komerciniams skrydžiams (CAT), įrengti lengvuosius skrydžio savirašius, jeigu jų pirmas individualus tinkamumo skraidyti pažymėjimas (CofA) išduotas 2022 m. rugsėjo 5 d. ar vėliau (žr. Reglamento (ES) Nr. 965/2012 IV priedo (CAT dalis) CAT.IDE.A.191 dalį). Jeigu naujasis 6 priedo I dalies 8 priedėlio 1.6 standartas būtų perkeltas į ES reikalavimus, jis būtų taikomas tik šių kategorijų lengviesiems lėktuvams, nebent atlikus tolesnį šio standarto perkėlimo į ES taisyklės ir jo taikymo srities išplėtimo analizę paaiškėtų, kad tai būtų naudinga skrydžių saugai ir veiksmingumui. Be to, kadangi naujasis standartas yra išdėstytas 6 priedo I dalies priedėlyje, reikėtų pranešti apie priedėlio laikymąsi ar skirtumą palyginti su standartu, pagal kurį reikia įrengti lengvąjį savirašį ir kuriame daroma nuoroda į tą priedėlį. Taigi reikėtų pranešti apie skirtumą.

Manoma, kad dėl naujų patvirtintų SARP vežėjams susidarys papildoma administracinė našta, susijusi su patikrinimus perone atliekančių inspektorių (su sauga nesusijusi) problema. Be to, ICAO iš dalies keičia registracijos taisykles, kad pagal 83a straipsnį sudarytus susitarimus būtų galima registruoti per interaktyvią internetinę sistemą. Jeigu prie tokios sistemos būtų galima prisijungti visame pasaulyje, reikalavimas orlaivyje turėtų dokumentą keltų dar daugiau klausimų.

Pakeitus priedą reikalaujama, kad orlaivyje būtų patvirtinta tikra susitarimo, sudaryto pagal Čikagos konvencijos 83a straipsnį, santraukos kopija. Be to, 6 priedo I dalies 10 priedėlyje pateikiama standartinė susitarimo santraukos forma. Joje pateikiama visa svarbi informacija; tai forma, kurią veiklos vykdytojai gali naudoti atlikdami patikrinimus perone arba kitus patikrinimo veiksmus, kad kiltų mažiau nesusipratimų, kai tikrinamam orlaiviui taikomas pagal 83a straipsnį sudarytas susitarimas. Taip pat reikalaujama, kad susitarimo santrauka būtų pateikta ICAO pateikiant jai registruoti pagal 83a straipsnį sudarytą susitarimą.

Pagal Komisijos įgyvendinimo reglamento (ES) 2017/373 AIS.OR.325 dalies „Oro navigacijos žemėlapiai/schemos“ a punkto 2 ir 3 papunkčius reikalaujama, kad oro navigacijos informacijos paslaugų (AIS) teikėjas, be kita ko, užtikrintų, kad aerodromo (sraigtasparnių uosto) žemėlapis ir aerodromo antžeminio eismo schemas, jeigu jie pateikiami, būtų įtraukiami į oro navigacijos informacinį rinkinį (AIP) arba būtų atskirai pateikiami AIP gavėjams. Siekiant atsižvelgti į šį pakeitimą reglamentavimo sistema bus pakeista 2020 m. Taigi 2021 m. lapkričio 4 d. tarp Sąjungos taisyklių ir (arba) praktikos ir 4 priedo, įskaitant visus pakeitimus iki Nr. 61 imtinai, nuostatų neturėtų būti jokių skirtumų.

2.3.5.6 priedo „Orlaivio eksploatavimas“ II dalies 37 pakeitimas

2.3.5.1. Skrydžiai bet kokiu oru

Kol nebus iš dalies pakeistas Reglamentas (ES) Nr. 965/2012, reikėtų pranešti apie skirtumus, susijusius su apibrėžtimis. Valstybės narės jau turėtų būti pranešusios apie skirtumą palyginti su 2.2.2.2.1.1 standartu, nes pagal Reglamentą (ES) 965/2012 lengvatinės operacijų sąlygos šiuo metu taikomos tik HUD ir EVS.

Valstybės narės jau turėtų būti pranešusios apie skirtumą palyginti su 2.2.2.2.1 punktu, nes pagal Reglamento (ES) Nr. 965/2012 VI priedą (NCC dalis) taisyklė taikoma vežėjui, o ne įgulos vadui; skrydžių prasto matomumo sąlygomis (LVO) atveju tai Reglamento (ES) Nr. 965/2012 V priede (SPA dalis) nurodyta kompetentinga institucija.

2.3.5.2. 83a straipsnis

Pakeitus priedą reikalaujama, kad orlaivyje būtų patvirtinta tikra susitarimo, sudaryto pagal Čikagos konvencijos 83a straipsnį, santraukos kopija. Be to, 6 priedo I dalies 10 priedėlyje pateikiama standartinė susitarimo santraukos forma. Joje pateikiama visa svarbi informacija; tai forma, kurią veiklos vykdytojai gali naudoti atlikdami patikrinimus perone arba kitus patikrinimo veiksmus, kad kiltų mažiau nesusipratimų, kai tikrinamam orlaiviui taikomas pagal 83a straipsnį sudarytas susitarimas. Taip pat reikalaujama, kad susitarimo santrauka būtų pateikta ICAO pateikiant jai registruoti pagal 83a straipsnį sudarytą susitarimą.

Laikantis sukurtos teisės aktų sistemos, kurią sudaro Reglamentas (ES) 2018/1139 ir jo įgyvendinimo ir deleguotieji aktai, registravimo valstybės funkcijų perdavimas tarp ES valstybių narių vyksta pagal ES reguliavimo sistemą taip, kad būtų visiškai laikomasi Čikagos konvencijos 83a straipsnio tikslų. Ši sistema taikoma visiems orlaiviams, įtrauktiems į bet kurios ES valstybės narės registrą, kuriuos eksploatuoja veiklos vykdytojas, kurio pagrindinė verslo vieta yra kitoje ES valstybėje narėje, vykdančioje vežėjo valstybės pareigas.

Manoma, kad dėl naujų SARP vežėjams susidarys papildoma administracinė našta, susijusi su patikrinimus perone atliekančių inspektorių (su sauga nesusijusi) problema.

Be to, ICAO iš dalies keičia registracijos taisykles, kad pagal 83a straipsnį sudarytus susitarimus būtų galima registruoti per interaktyvią internetinę sistemą. Jeigu prie tokios sistemos būtų galima prisijungti visame pasaulyje, reikalavimas orlaivyje turėtų dokumentą keltų dar daugiau klausimų.

Keisti Reglamento (ES) Nr. 965/2012 siekiant užtikrinti suderinamumą su šiuo konkrečiu standartu nenumatoma.

Taigi reikėtų pranešti apie skirtumus nuo naujų ICAO SARP.

2.3.6.6 priedo „Orlaivio eksploatavimas“ III dalies 23 pakeitimas

2.3.6.1. Skrydžiai bet kokiu oru

Kol nebus iš dalies pakeistas Reglamentas (ES) Nr. 965/2012, reikėtų pranešti apie skirtumus, susijusius su 2.2.8.2 standartu ir apibrėžtimis. Valstybės narės jau turėtų būti pranešusios apie skirtumą, susijusį su 2.2.8.1.1 standartu, nes pagal Reglamentą (ES) 965/2012 lengvatinės operacijų sąlygos šiuo metu taikomos tik HUD ir EVS.

2.3.6.2. 83a straipsnis

Pakeitus priedą reikalaujama, kad orlaivyje būtų patvirtinta tikra susitarimo, sudaryto pagal Čikagos konvencijos 83a straipsnį, santraukos kopija. Be to, 6 priedo I dalies 10 priedėlyje pateikiama standartinė susitarimo santraukos forma. Joje pateikiama visa svarbi informacija; tai forma, kurią veiklos vykdytojai gali naudoti atlikdami patikrinimus perone arba kitus patikrinimo veiksmus, kad kiltų mažiau nesusipratimų, kai tikrinamam orlaiviui taikomas pagal 83a straipsnį sudarytas susitarimas. Taip pat reikalaujama, kad susitarimo santrauka būtų pateikta ICAO pateikiant jai registruoti pagal 83a straipsnį sudarytą susitarimą.

Laikantis sukurtos teisės aktų sistemos, kurią sudaro Reglamentas (ES) 2018/1139 ir jo įgyvendinimo ir deleguotieji aktai, registravimo valstybės funkcijų perdavimas tarp ES valstybių narių vyksta pagal ES reguliavimo sistemą taip, kad būtų visiškai laikomasi Čikagos konvencijos 83a straipsnio tikslų. Ši sistema taikoma visiems orlaiviams, įtrauktiems į bet kurios ES valstybės narės registrą, kuriuos eksploatuoja veiklos vykdytojas, kurio pagrindinė verslo vieta yra kitoje ES valstybėje narėje, vykdančioje vežėjo valstybės pareigas.

Manoma, kad dėl naujų patvirtintų SARP vežėjams susidarys papildoma administracinė našta, susijusi su patikrinimus perone atliekančių inspektorių (su sauga nesusijusi) problema.

Be to, ICAO iš dalies keičia registracijos taisykles, kad pagal 83a straipsnį sudarytus susitarimus būtų galima registruoti per interaktyvią internetinę sistemą. Jeigu prie tokios sistemos būtų galima prisijungti visame pasaulyje, reikalavimas orlaivyje turėtų dokumentą keltų dar daugiau klausimų.

Šiame etape siūlyti iš dalies pakeisti Reglamentą (ES) 965/2012 siekiant užtikrinti suderinamumą su šiuo konkrečiu standartu nenumatoma.